Gedagte vir die dag: Swyg daaroorFoto: pixabay.com Die Here sê: “Mense met insig moenie spog met hulle kennis nie. Sterk mense moenie grootpraat oor hulle krag nie. Ryk mense moenie roem in hulle rykdom nie.” (Jeremia 9:23) Spog, grootpraat en roem is dinge waarvan die Here nie hou nie. Laat dit aan God oor om te besluit oor die mate van eer wat jy moet ontvang vir jou prestasies, ongesiende goeie dade en vele ander hoedanighede. Bly jy tjoepstil daaroor. Dit is nie maklik om stil te bly nie: Erkenning is een van die boustene van selfvertroue. Veral as jou ouers kleintyd dalk gefaal het om gesonde selfvertroue by jou te bou. Of jou eggenoot hard probeer om dit af te breek (dalk omdat hy self daarmee sukkel). Of wanneer ’n bestuurder wat jou loopbaan kan maak of breek jou as ’n bedreiging sien en erkenning vir goeie werk van jou weerhou. Wat staan jou dus te doen in die praktyk?